ભારતને ચાર મોટા અને ત્રણ નાના વિભાગોમાં વહેંચીને જોવાતા હોય છે. ચાર મોટા વિભાગો એટલે ચાર મુખ્ય દિશાઓ. તે પછી ત્રણ નાના વિભાગો એક ઈશાન ભારત, બીજું જમ્મુ-કાશ્મીર ઉત્તર ભારતથી અલગ અને ગોવા પશ્ચિમ ભારતની અલગ. મોટા વિભાગોમાં હંમેશા ઉત્તર અને પશ્ચિમ ભારતની સાથે ચર્ચા થતી હોય છે, જ્યારે પૂર્વ અલગ અને દક્ષિણ સૌથી અનોખું. ઉત્તર અને પશ્ચિમ ભારતના રાજ્યોમાં જૂની પરંપરા અને આધુનિક વિકાસ બંને રીતે ઘણું સામ્ય હોવાથી તેની સાથે ચર્ચા થતી હોય છે. સૌથી વધુ વિકાસ આ બે વિભાગોમાં થયો છે. સૌથી વધુ રાજકીય હલચલ આ વિભાગોમાં મચેલી હોય છે. ભાજપ અને કોંગ્રેસ જેવા મુખ્ય રાજકીય પક્ષો ઉપરાંત રાષ્ટ્રીય રીતે અગત્યના એક એવા પ્રાદેશિક પક્ષોનું પણ એટલું જ વર્ચસ્વ છે. એસપી, બીએસપી, આરજેડી, જેડી(યુ), અકાલી દળ, એનસીપી. પૂર્વ અને દક્ષિણમાં પ્રાદેશિક પક્ષોનું જ વર્ચસ્વ છે, રાષ્ટ્રીય પક્ષ ભાજપ અને કોંગ્રેસ કર્ણાટક સિવાય ક્યાંય ચિત્રમાં નથી.